Իսկ դիմորդներին այս տարվա միասնական քննությունների գործընթացում նորություններ չէին սպասվում: Քննակարգում ամեն ինչ նախկինի պես է: Փոխարենը դա հնարավոր է արդեն հաջորդ տարի: Ինչպես ավելի վաղ տեղեկացրել ենք, նախատեսվում է բուհ ընդունվել ցանկացողներին հնարավորություն ընձեռել քննություն հանձնել երկու անգամ: Այսինքն` ընդունելության քննություններ անցկացնել տարվա մեջ ոչ թե մեկ, այլ երկու անգամ: Նախարարը նկատեց, որ դա աշխարհում ընդունված պրակտիկա է: Նորամուծությունը կյանքի կկոչվի, եթե դրա իրավական հիմքերը հասցնեն նախապատրաստել մինչեւ հոկտեմբեր: Տարվա այդ ամսից ուշ դիմորդների համար փոփոխություններ նախապատարաստելու իրավունք պարզապես չկա: Չի բացառվում նաեւ, որ այդ ժամանակ քննությունները կանցկացվեն համակարգչային եղանակով: